《京口守风题甘露寺》
清代·姚文田

岧峣山寺枕江流，屋角悬铃语未休。山鬼昼驱虎豹出，江斐夜挟鼋鼍游。

广陵树见不可渡，瓜步潮生空自愁。北望长安如日远，烟波何处著扁舟。

作者简介：（1758—1827）浙江归安人，字秋农。嘉庆四年进士。授修撰，历官至礼部尚书。学尊宋儒义理，又深究汉学。早年以八股文著名，后乃极言其害。识见通达。卒谥文僖。有《说文声系》、《说文考异》、《邃雅堂学古录》、《邃雅堂文集》。